ครม. ไฟเขียว “จำเริญ โพธิยอด” รับไม้ต่อ “ประภาศ” นั่งเก้าอี้อธิบดีกรมธนารักษ์
ครม. ไฟเขียว “จำเริญ โพธิยอด” รับไม้ต่อ “ประภาศ คงเอียด” นั่งเก้าอี้อธิบดีกรมธนารักษ์คนใหม่ มีผล 1 ต.ค.นี้เป็นต้นไป 
ครม. ไฟเขียว “จำเริญ โพธิยอด” รับไม้ต่อ “ประภาศ คงเอียด” นั่งเก้าอี้อธิบดีกรมธนารักษ์คนใหม่
27 ก.ย. 2565

ผู้สื่อข่าวรายงานว่า วันนี้ (27 กันยายน 2565) ที่ประชุมคณะรัฐมนตรี (ครม.) ที่มีพล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี มีมติเห็นชอบแต่งตั้ง นายจำเริญ โพธิยอด จากรองปลัดกระทรวงการคลัง เป็นอธิบดีกรมธนารักษ์
นอกจากนี้ยังเห็นชอบแต่งตั้ง นายบุญชัย จรัสแสงสมบูรณ์ ผู้ตรวจราชการกระทรวง ดำรงตำแหน่ง รองปลัดกระทรวงการคลัง, นางวรนุช ภู่อิ่ม ผู้ตรวจราชการกระทรวง เป็นรองปลัดกระทรวงการคลัง, นายเอด วิบูลย์เจริญ ที่ปรึกษาด้านหนี้สาธารณะดำรงตำแหน่ง ผู้ตรวจราชการกระทรวงการคลัง และ นายชาญวิทย์ นาคบุรี ที่ปรึกษาด้านการประเมินผลรัฐวิสาหกิจ ดำรงตำแหน่งผู้ตรวจราชการกระทรวงการคลัง
ทั้งนี้เพื่อทดแทนผู้ดำรงตำแหน่งที่จะเกษียณอายุราชการ และสับเปลี่ยนหมุนเวียน ตั้งแต่วันที่ 1 ตุลาคม 2565 เป็นต้นไป